section_heading: Slikarstvo
paragraph_text: Prvu samostalnu izložbu priređuje mu pjesnik Josip Palada 1985. Iste godine, dobio je Plaketu grada Zagreba za slikarstvo. Kritičke osvrte o njegovom slikarstvu nakon toga pišu: pokojni J. Depolo, T. Maroević, pokojni T. Lalin, J. Dujmović, S. Špoljarić, B. Hlevnjak, M. Kelava, F. Turner, O. Vujović, Milan Bešlić i drugi. Objavljuju se u časopisima, novinama, na radiju, TV i video kaseti “Gozbe” kojom je, zajedno s 14 vrhunskih hrvatskih slikara, predstavljen njemačkoj javnosti na “Danima Hrvatske” u Stuttgartu 1994. Tijekom Domovinskog rata, zajedno s 102 hrvatska slikara, sudjeluje u akciji Kiwanis kluba Zagreb “Umjetnici ranjenoj Hrvatskoj” za pomoć postradalima, te na dobrotvornoj dražbi slika u muzeju “Mimara” na samom početku rata. Ubraja se u aktivne sudionike rata i svojim umjetničkim radom daje priznat doprinos hrvatskoj samosvojnosti i kulturi.